Gå Hjem møde om fysisk træning | Dansk Finnjolle Klub
22. januar 2018 · by danskfinnjolleklub	· in Uncategorized.	·
Fysisk træning og skadesforebyggelse for de modne jolle sejlere den 22. Februar i Vallensbæk Sejlklub Juniorhuset kl 18.00.
Dansk Finnjolleklub inviterer til en foredrags- og demonstrationsaften om fysisk træning, der kan bringe os i bedre form, men også med et særligt sigte på at vi undgår skader ved at træne forkert. Alle andre stor jollesejlere fra VSK er også velkomne.
Vi er så heldige, at Jens Bojsen-Møller vil sætte os ind i den nødvendige viden om vores aldrende fysiologi. Jens har selv en elitesejler karriere med fætter Jørgen i Flying Dutchman, men endnu mere relevant i denne sammenhæng er, at Jens er PhD i idræt. Det danske sejlerlandshold arbejder stadig ud fra det fundament, som Jens var den centrale person i at udvikle og implementere på sejlerlandsholdet for 10-12 år siden.
Med andre ord er vi denne aften i de bedste hænder.
Udover at Jens vil fortælle os en masse ting, så vil vi også få mulighed for i praksis at prøve nogle af de øvelser, som Jens vil anbefale os. I et eller andet omfang forventer vi, at den praktiske del også kommer til at afdække nogle af vores mere eller mindre kroniske skader, sådan at vi også kan få råd om, hvordan vi ikke forværrer disse.
Så tag noget fornuftigt kluns med, som du kan bevæge dig i og bruge udendørs, da ikke alt udføres indenfor denne aften
Servering: Sunde drikkevarer og en sandwich
Meddel venligst deltagelsen enten på Facebook eller i forum herunder.
← Kontingent 2018
Pearson Finnjolle kommer igen på vandet →
One response to “Gå Hjem møde om fysisk træning”
Jan Peetz 13. februar 2018 kl. 09:56 · · Svar →